JohanHeinsen/ENO huggingface dataset:
Viborger Samler, 1844-01-18
Regjeringens Forsvarere erklære, at Catholikerne ere udstrøgne af Jurylisten, fordi de alle vare bekjendte som Repealers hvilken Erklærings Rigtighed imidlertid af Modstanderne ligefrem stemples som grov Usandhed med Hensyn til enkelte udstrøgne Catholiker. Jøvrigt er det muligt, at den valgte og rensede Jury slet ikke kommer i Virksomhed, da de Anklagedes Forsvarere have nedlagt Protest imod Sammensætningen af den reviderede Juryliste, der, ifølge deres Paastand, baade ikke indeholder et Antal qvalificerede Catholiker og Eedsvorne, og desuden har optaget Eedsvorne, der ikke ere domicilierede i Dublin, og desaarsag ikke ere qvalificerede. Det kommer nu an paa, om de ere istand til at gjøre deres Protest gjælvende.
Viborger Samler, 1844-01-18
Efter Dublin-Evening Post turde Jrlands nuværende Tilstand give Oppositionen en Anledning til en Motion i Underhuset om at hele Huset skulde constituere sig som Undersøgelsescomite; Lord John Russell skulde andrage paa Motionen.
Viborger Samler, 1844-01-18
Flaadens Admikal, Sir Charles Rugent, er død i den høie Alder af 86 Aar. Han tjente med Udmærkelse i den nordamericanske Frihedskrig. Hans, ham overlevende Tvillingbroder, Sir Georg Rugent, er den ældste General i Armeen.
Viborger Samler, 1844-01-18
J flere Egne af England er Veirliget saa mildt, at man troer sig hentryllet til Foraaret. J Lancashire høres Gjøgen.
Viborger Samler, 1844-01-18
J City synes den Mening at være fremberskende, at Kornspeculationerne for engelsk Regiering ville tage deres Begyndelse, naar de nordeuropæiske Havne atter aabnes, efterdi allerede Commissioner til begrændsede Priser ere givne med Hensyn til Jndkjøb i de østersøiske Havne. Men endskjøndt det sammesteds er flant med Kornhandelen, saa synes dog Eierne af Kornvarer at holde deres Artikler i Prisen, og de vægre sig ved at antage de tilbudne Priser, da de troe, at Høsten i England kun var maadelig, og at England saaledes vil komme til at trænge til Tilførsel. Fra Europa kunne vi saaledes neppe imodesee en stærk Tilførsel, og for hvad der kan ventes maae vore Speculanter vel tilstaae høiere Priser. Den største Deel af den manglende Qvantitet ventes fra de forenede Fristater og fra Canada. Den engelske Bank har et stort Forraad af Guld og Sølv, og kan derfor levere nok deraf til Jndkjøb af Korn fra Udlandet, dog er det stedse at beklage, at det engelske Handelsystem ikke tillader os paa alle Markeder at betale Korn med Manufacturvarer.
Viborger Samler, 1844-01-18
Frankerig. Paris, den 8de Jan. Hertugen af Broglie har oplæst i Pairskammeret Udkastet til dette Kammers Adresse. Kammeret lover Kongen sin ivrige Medvirkning; det glæder sig over den af Kongen udtalte Stræden efter at tilveiebringe, i Overeensstemmelse med Kammerets ved flere Leiligheder yttrede Ønske, Ligevægt imellem Statens Jndtægter og Udgifter; med Hensyn til de udenlandske Anliggender, deler Kammeret Kongens Anskuelser. Udkastet indeholder fremdeles i følgende Ord en dadlende Hentydning til den Hylding, Legitimisterne have ydet Hertugen af Bordeaux: "Den lovlige Tilstand er befæstet; Factionerne ere beseirede, og Statsmagten, medens den foragter hines tomme, intetsigende offentlige Fremstillinger, holder et vaagent Øie med deres strafværdige Bestræbelser." Paragraphen om den offentlige Underviisning lyder saaledes: "Loven angaaende den secundaire Underviisning skal være en Gienstand for vor Overveielse. Underviisningens Frihed er Chartets Villie, en beskyttende Jndvirkning fra Statens Side er ved den offentlige Opdragelse en Trang for Samfundet." J Slutningen hedder det: "Frankerigs Fremtid er sikkret, Lovenes Magt begrundet. De aflagte Eder, den giensidige Hengivenhed gjøre Baandet imellem Konge og Folk uopløseligt. Kongen har, da han besteg Thronen lovet udeelt at hellige sig os; kun at have Frankerigs Lykke og Hæder for Øiet. Frankerig har lovet Kongen Troskab. Kongen har holdt sin Eed; hvilken Franskmand kunde vel bryde eller forglemme sin Legitimisten Hertugen af Richelien fralagde sig den Beskyldning, at hans Reise til London skulde have havt en strafværdig Hensigt. En anden Legitimist, Vicomten Dubouchage oplæste en Afhandling angaaende Landets industrielle og politiske Tilstand. Marquien de Boissy erklærede ligefrem, at han ikke satte Tillid til Løftet om en Ligevægt imellem Statens Udgifter og Jndtægter. Ministrene kunde fremsætte Meget paa Papiret; men de vilde overdrive Jndtægterne, og kaste et Slør over Udgifterne. Naar Sessionen var endt, vilde man af de supplementariske Creditsummer allerbedst kunne erfare, hvorledes det egentlig forholdt sig med Ligevægten. Guizot erklærede, at han forbeholdt sig grundigen at besvare enhver Jnterpellation imod Regjeringen. Bignon er med 5 Stemmer valgt af Adressecommissionen i de Deputeredes Kammer til Referent i Adressesagen.
Viborger Samler, 1844-01-18
Paris, den 10de Jan. Pairskammerets Adresse blev oplæst, discuteret og voteret med 115 Stemmer imod 14 paa een og samme Dag - hvilket er for første Gang Tilfældet siden 1830. Med Værdighed og Veltalenhed omtalte Guizot Legitimisternes Udflugt til London; hans Tale imod dem optoges med levende bifald. Gesandterne fra Sardinien og Hanover have begge erklæret med Bestemthed, at deres Souverain ikke har tilsendt Hertugen af Bordeaux nogen Jndbydelse for at før maae denne exillerede Prinds til at aflægge deres Hof et offentligt Besøg. Den legitimistiske Presse har lidt et føleligt Slag. Geranterne for Gaz. de Fr. og Quotidienne ere af Pariser-Assiseretten idømte, hiin en Mulct af 6000 Fres og 2 Aars Fængsel, denne 1 Aars Fængsel og 8000 Fres. Mulct. Anklagen lød paa Fornærmelse imod Kongen, Angreb imod Regjeringens Form og Princip, Opæggelse til Had imod den bestaaende Regjering., Tillige beskyldtes de for at have sluttet sig til en anden Regjering.
Viborger Samler, 1844-01-18
Spanien. Det meldes fra Madrid under anden Januar, at Kamrene atter skulle sammenkaldes i Marts forat lade disse sanctionere Regjeringens midlertidige Foranstaltninger. Med Ret befrygte Progressisterne, at Regjeringen, der nu har betraadt en illegal Vei, vanskeligen ville kunne betræde den legale Vei. Gaceta bekjendtgjør dagligen de vilkaarligste Afsættelser; Narvaez besætter de ledige Plasse med sine Tilhængere; viser han sig offentlig, er han ledsaget af en militair Escorte. Den nye franske Ambassadeur skal være høist ugjerne i Madrid og ikke nære store Sympathier for Spanien.
Viborger Samler, 1844-01-18
Fra den cataloniske Grændse meldes at Capitulationen af Fortet San Fernando er afluttet imellem Baron de Meer og Gen. Amettler. En af Generalcapitainens Adjutanter er afreist til Madrid for at indhente Dronningens Ratification; imidlertid er der afsluttet en Vaabenstilstand, der skal vedvare i 16 Dage.
Viborger Samler, 1844-01-18
Fra Madrid meldes under 4de Jan., at Dronningen skal have ratificeret Capitulationen imellem Baron de Meer og Oberst Amettler. Nationalgardisterne skulle have Tilladelse til, efter Udleveringen af deres Vaaben, at vende tilbage til deres Hjemstavn; Soldaterne skulle, efter at have afleveret deres Vaaben, indlemmes i deres resp. Regimenter. Anførerne og Officererne erholde Passe til Frankerig eller til deres Hjem, hvor de skulle oppebie Regjeringens nærmere Bestemmelser. Der hersker Uenighed imellem Ministrene; Krigsministeren Mazarredo skal have indrakt sin Demission, og Narvaez skal true med det samme, saafremt Ministrene vedblive med deres Paastand om inden to Maaneder at opløse Kamrene.
Viborger Samler, 1844-01-18
Holland. Fra Haag meldes under 9de Januar, at der fra mange Egne i Kongeriget indløbe til Kamrene Petitioner imod Lovndkastet angaaende Formueskatten. Caucasion. J en i den engelske Journal the Times indrykket Beretning af 21de Novbr. fra Mosdok anslaaes Russernes Tab i de sidste Træfninger med Schamyl til 3000 Md., hvoriblandt 45 Officierer. Denne Beretning stemmer overeens med den efter Augsb. Allg. Zeit. meddeelte. Hamborg, den 15de Jan. Londonerposten af 12te Jan. er med det engl. Dampskib ankommen i Morges tilCurhaven.
Viborger Samler, 1844-01-18
Jndenlandske Efterretninger.
Viborger Samler, 1844-01-18
Kjøbenhavn. Nytaarsaften var det Gouverneuren, Landgreve Wilhelm af Hessen-Cassels 56de Aars Fødselsdag. 1806 blev han Capt. i det holst. Jnf. Regiment; 1809 Major, Oberstl. og Oberst; 1815 Generalmajor, senere General lieutn., Gouverneur osv. Han er Ridder af Clephanten, Storkors af den hessiske Løveorden og den hanoveranske Gelpheorden, Commandeur af Æreslegionen, Johanniter Ridder &c. &c. (Frid.)
Viborger Samler, 1844-01-18
Vi have, hedder det i "Berl. Td., den Fornøielse at bringe til offentlig Kundskab, at det Fængselsselskab, som i sin Tid paatænktes af nogle Damer og Herrer, nu er organiseret. Dets Plan, deels at virke til Fangernes religieuse og moralske Forbedring under deres Fangenskab, deels ved passende Midler at beskytte dem for Tilbagefald efter Løsladelsen, vil af tidligere Beretninger være Publicum bekjendt. Med Glæde maa man paaskjønne den Beredvillighed, Selskabet fra flere Sider har fundet i sin Begyndelse, hvorved det har seet sig istand til at træde i Birksomhed. Man haaber sikkert at kunne fortsætte og udvide denne under tiltagende Deeltagelse og Understøttelse, og med dette Haab anbefale Bestyrerne deres Foretagende. til velvillig Opmærksomhed, og indbyde Enhver, som maatte interessere sig for dets Fremme, til at yde Selskabet Bistand enten ved personlig Medvirken eller Pengebidrag. Selskabets Vedtægter ere til Ejennemsyn hos dets Secretair Justitsraad Stjernholm, Kmiunker Sehestedt og Grosserer Owen. - Af Fængselselskabets Virksomhed, tør man vente sig gavnlige og velsignelsesrige Følger fordet Almindelige, og det maa derfor være Enhver, der formaaer at medvirke til Sagens Fremme, kjært at kunne understøtte det. J denne Henseende er der en viid Mark for Folk, thi det gjælder her ikke blot om at yde Pengebidrag eller indvirke paa Forbryderne, medens de ere i Fængslerne, men ogsaa, og det væsentligt, om at anlagesig dem, efterat de ere løsladte. Vi gjøre herved opmærksom paa, at Selskabet kun vil antage sig saadanne Jndivider til Forsørgelse, som give grundet Haab om at ville forlade den tidligere af dem betraadte forbryderske Vei og forbedre sig. Derved ville, som vi haabe, de Betænkeligheder for en stor Deel bortfalde, som for Øieblikket, ifølge den almindelige Opinion, gjøre sig gieldende imod at virke i denne Retning. Selskabet trænger især til at lettes i den Byrde, der kan paa hvile det med Hensyn til de omtalte Subjecter, om hvis alvorlige og vedblivende Forbedring der ikke kan være noget sikkert Haab, dersom de ikke anbringes i en eller anden Virksomhed. Naar derimod disse Ulykkelige, istedetfor som hidtil at forskydes af deres Medborgere, selv efter at have udstaaet deres Straf, møde Velvillie, og finde en lovlig Vei aaben til at forskaffe sig det nødvendige Underhold, da ville de sikkert i de fleste Tilfælde, understøttede i deres gode Forsætter ved Medmenneskers kjærlige Omsorg, vide at giengielde den viste Velvillie, og forskaffe deres Velgjørere en sand og glæderig Tilfredsstillelse.
Viborger Samler, 1844-01-18
Capitain Jrminger, Ridder af Dannebroge, bekjendt af sin i Bladen omtalte Strid med Advocat Baudis i Rendsborg, er i disse Dage bleven udnævnt til Commandant paa Frederiksort, der i Begyndelsen af 1843 nedlagdes som Fæstning.
Viborger Samler, 1844-01-18
For Kbhvns. Commune er det en ikke uvigtig Sag, hvem Regjeringen vil udsee til den ved Conferentsr. Schæffers Død ledigblevne Borgmesterplads. Hos os har det hidtil været Regelen - dog med Undtagelser, f. Ex. med Hensyn til nuværende Borgmester Bentley – at den ældste Raadmand er rykket op i den varante Borgmester plads. Hvis denne Praxis nu bliver fulgt, faae vi altsaa Etatsraad og Raadmand Skibsted til Borgmester. Skulde Regjeringen imidlertid af een eller anden Grund bestemme sig til at afvige fra den ældre, paa Ancienniteten støttede Praxis, da staaer der til dens Valg en Mand, hvis anerkjendte Dygtighed og paaskjønnelsesværdige Virksomhed for flere af Communens Anliggender gjør ham værdig til een af de vigtigere Pladser i Magistraten, nemlig Professor Algreen-Ussing. (Kbbp.)
Viborger Samler, 1844-01-18
Apotheker Schmidt, som gjorde den fordeelagtige Handel med det Mar-Evoyske Palais, har nu kjøbt Minister Møstings og forrige Fru Arboes Gaarde. (Loll. F. Av.)
Viborger Samler, 1844-01-18
Jblandt seneste Tilsendinger til det kgl. Musæum for nordiske Oldsager ere: Forærede af Hr. Kruse paa Øen Fuur i Liimfjorden nogle Jernfragmenter, fundne i den Banke, hvor man antager at en Borg, Garbo eller Gaabe Slot, har ligget, samt to sammesteds fundne Mynter, nemlig en Eenskilling af Kong Frederik 2, præget 1563 og en Mynt fra Stralsund med Aarstal 611 d. d. 1611. Fremdeles to Broncenaale, den ene fiirkantet til at indsættes i et Skaft; den anden med et langagtigt Huul paa Midten. Et uforarbeidet Stykke Rav og en kun halv gjennemboret Ravperle, fundne i en lille Gravhøi paa Gaardmand Christian Byrialsens Lod af Alstrup i Gislum Herred; de laae oven i Urner, som stode i den ydre Side af Høien og indeholdt brændte Been, vare omsatte af smaa Stene og dækkede med en flad Steen som Laag, der havde søndertrykt Urnerne. En meget smuk flad Flintkile, sleden paa alle Sider. To afslaaede Stykker af store flakte Sandsteensplader, som udgjorde Dækket paa en Gravkiste, der opdagedes i en Høi paa Gaardmand Thorkel Mortensens Hede i Debel. J Kisten, som var 3 Alen lang, 1 Alen bred og 1 Alen høi, laae et Skelet med Hoved imod Vest, og ved Siden af dette et Broncesværd, som indsendtes i 1842. En Tilhuggersteen, en Steenkile og Fragmenter af Steenknive.
Viborger Samler, 1844-01-18
Der er den 10de De, indløbet Brev fra vor reisende Landsmand, Orientalisten Ludvig Westergaard. Han er under sit Ophold i Persepolis i Sommerens Hede, for at aftegne de derværende Monumenter, bleven angreben af en svær Sygdom, er nu Gudskelov i Bedring, men dog ikke ganske restitueret, hvorfor han har i Sinde at vende tilbage. Da han mener at have opdaget et mærkeligt Slægtskab imellem det persiske og mongolske Sprog, har han besluttet at lægge Tilbageveien over Tauris, Tiflis, Kasan, Moskw og Petersborg, for at studere de Levninger af sidstnævnte Sprog, der endnu findes i Rusland. Fredag Aften (den 5te Dennes) er tabt en grøn Tegnebog, hvori 9 Stkr. 100 Rbd. Sedler, 17 Stkr. 50 Rbd. Sedler, 8 Stkr. 5 Rbd. Sedler samt 3 Stkr. 1 Rbd. Sedler, fra Vesterbro ad Farimagsveien til Nørrebro. Tegnebogen er senere kommen tilstede, men Pengene ikke.
Viborger Samler, 1844-01-18
Atter er Gjentofte Bye bleven hjemsøgt af en Jldebrand; i Søndags Aftes er endeel af Kroen og en Smedie, brændt. (Bla. Td.)¬
Viborger Samler, 1844-01-18
J Egnen af Nøddebo skal nylig en Bondekarl, der kom kjørende fra Kjøbenhavn, være bleven overfalden af to Personer, som fratoge ham 17-18 Rbd. og tvang ham til at lade Heste og Vogn i Stikken. Kjøretøiet blev siden efter paatruffen; men Røverne ikke. (Fredb. Atd.)
Viborger Samler, 1844-01-18
Deres Kgl. H. Kronprindsen og Kronprindsessen beærede i Fredags Aftes et af Communalbestyrelsen i Odense foranstaltet Festbal paa Raadhuset i Anledning af Hds. K. H. Fødselsdag med deres høie Nærværelse. Ved Jndtrædelsen i den festligt decorerede og meget smukt belyste store Raadhuussal modtoges D. Kgl. Høiheder med et jublende tredobbelt Hurra, hvorpaa den talrige Forsamling afsang en af Redacteur O. Thomsen forfattet Velkomstsang. Borgermesteren, Etatsraad, Ridder Reimuth, bød derpaa D. K. H. et hjerteligt Velkommen, der ligeledes ledsagedes af Forsamlingens Jubel. Det behagede derefter Kronprindsessen at aabne Festballet med en stor Polonaise, i hvilken Hs. K. H. stifteviis førtes af Magistratens Medlemmer og Borgerrepræsentationens Formand og Viceformand. Under det derpaa i en yderst livlig Stemning fortsatte Bal underholdt Hs. K. H. sig paa den hjerteligste Maade med Deeltagere af de forskjellige Classer, og deeltog i een, i et dertil indrettet, saare smukt Locale foranstaltet Souper, ved hvilken Skaaler udbragtes af Stiftets høie Gouverneur for Hs. K. H. Kronprindsessen og for Odenses Magistrat og Borgere. Jubelraab ledsagede atter den almeenelskede Fyrstinde, da hun forlod Ballet, som Kronprindsen beærede med sin høie Nærværelse ligetil dets Slutning. - Hs. K. H. Kronprindsen er i Løverdags Formiddag Kl. 10 tilhest afreist til Fredericia, hvor han agter at opholde sig i flere Dage. (O. Th. Av.)
Viborger Samler, 1844-01-18
Den 3die Jan. er paa Mands atter drevet et Liig i Land af en Mand, som man paa Grund af hans store Corpulence anseer for Capitainen paa den ved Knuddyb forulykkede engelske Brig. Som det synes har han afkastet de sværeste Klædningsstykker for lettere at kunne svømme; paa de faa Klæder, han havde paa, fandtes intet Mærke.
Viborger Samler, 1844-01-18
Paa en Tid, hvori Bonden i Almindelighed savner den Grad af Dannelse, der skulde gjøre ham dygtig til den Plads, han indtager i Samfundet, – er det dobbelt glædeligt at kunne anmelde for en større Kreds, at Hr. Skolelærer og Dannebrogsmand Petersen, i Skulleløv, har i Slutningen af forrige Aar ladet en Plan circulere iblandt samtlige Sogneforstanderskaber i Horns Herred til Oprettelse af en Privatskole for confirmerede Bøndersønner.
Viborger Samler, 1844-01-18
Nytaarsdags Nat afbrændte et Huus i Skæve Sogn, ved hvilken Leilighed Manden blev meget forbrændt og et andet Menneske fik Kravebenet istykker, ved at styrte ned i en Sandgrav. Man troer, at Katten, der havde Vane til at gaae paa Jldstedet, har foranlediget Branden. Et af Børnene paagnede ved at Loftet brændte over det: ellers var sandsynligviis hele Familien indebrændt. (Alb. A.)J Randers bliver i denne Tid sat en ny Grundtaxt. Viborg. Jaftes gav den neapolitanske Guitarspiller Zella en Concert i Klublocalet. Enhver, som kjender en Guitars Beskaffenhed, veed ogsaa, hvor vanskeligt og tildeels utaknemmeligt det er at behandle denne som en selvstændigt Jnstrument. Her tillands, og vel overhovedet udenfor Jtalien, bliver Guitarren kun brugt som Accompagnement til Sang, og den, der til dette Brug kan med nogen Lethed variere mellem de alleralmindeligste Accorder i de faa for Guitarren beqvemt liggende Tonarter, bliver allerede anseet for en ganske god Guitarspiller. Enhver, der som sagt kjender til de overordentlige Vanskeligheder, vil derfor have følt sig forbauset over Hr. Zellas Virtuositet i at behandle dette Jnstrument som selvstændigt Solvinstrument. Hans mageløse Færdighed og Præcision, hans fuldtonende Accorder endog i de for Guitarren vanskeligste Tonarter, de klare klokkerene Toner i Applicaturen, og dertil hans høist behagelige Foredrag, maa sikkert have forsynet enhver Tilhører med dette hertillands almindeligviis temmelig ringeagtede Jnstrument. Schoet, der udførtes af Brødrene Rosen baum, var i høi Grad skuffende. Hr. Zella har efter Opfordring bestemt sig til endnu at give en Concert her imorgen Aften. (See Avertissements).
Viborger Samler, 1844-01-18
Handels= og Skibs-Efterretninger. Fra Rendsborg meldes, at det sidste, sammesteds afholdte Hestemarked var stærkt besøgt af Kjøbere og Sælgere, og af en levende Omsætning fandt Sted. Gode Heste solgtes til høie Priser; fremmede Hestehandlere, navnligen fra Frankerig, havde indfundet sig; disse gjorde imidlertid ikke store Jndkjøb, da den Artikel, hvori de speculerede, nemlig Luxus heste, manglede.
Viborger Samler, 1844-01-18
Danmark og Hertugdommernes Handelsmarine er siden 1836 bleven særdeles betydelig forøget. J Aaret 1836 var Antallet 3694 og Drægtighed 61,122 Elst. og i 1842 var Antallet 4103 og Drægtighed 77,815 Elst. Marinen er altsaa i 6 Aar blevet forøget med 400 Skibe af 16,693 Elst., omtrent 27 pCt.; ikke at tale om, at næsten alle gamle Skibe ere ombyttede med nye.
Viborger Samler, 1844-01-18
Paa det kongl. Skibsværft i Carlscrona er man for Tiden beskjeftiget med følgende Bygningsforetagender for Flaaden, Linieskibet "Stockholm paa 81 Kanoner, 184 Fod langt i Vandgangen, i Dokken. Linieskibet "Scandinavien, 76 Kanoner, 175 Fod langt, muret mellem Tømmeret, i DokFregatten "Eugenian, 40 Kanoner, 152 Fod, paa Stabel. Fregatten Norrköping, 32 Kanoner, deraf 2 Bombekanoner, 152 Fod, paa Stabel. Dette Fartøi faaer Filt mellem Tømmeret og er det første Fartøi, som saaledes forsynes. En Brig, 10 Kanoner, 98 Fod, paa Stabel. Skomnerten "Active, 6 Stkr. 12 pundige Karonader og 2 Stkr. pundige Kanoner, 73 Fod, paa Stabelen; 4 Stkr. Kanonjoller, 1 24 pundig Kanon og 2 Stkr. 4 pundige, paa Stabelen. Et Mørserfartøi paa Stabel. Desuden er Fregatten "Defire nylig udtaget færdig af Dokken, samt Linieskibene Forsigtigheden" og "Dristigheden, indtagne til Reparation i Dokken.
Viborger Samler, 1844-01-18
Det ved Sæby strandede Skib er Galeasen Alliance J. J. Olsen, af Frederikshald, fra Nestved destemt til Norge. Døde. Kjøbenhavn: Sophie Caroline Muus, f. Fog, Enke efter den for 3 Aar siden afdøde Etatsraad og forhenværende Toldinspecteur Hans Muus, 68 Aar; Hofvogtrykker N. Christensens Enke, Frederikke Juliane, f. Holst, 84 Aar; Brændeviinsbrænder Jens Anthon Brøndum, 68 Aar; forhenværende Urtekræmmer Jacob Jacobsen, 62 Aar; Ane Margrethe Cathrine Vibe, 84 Aar; Eskeline Birgithe Zahlmann, f. Flor, 45 Aar; Jensine Sophie Sunne, 56 Aar, Kjøkken mester Schalz's Enke, Christine Schaltz, 92 Aar; Søetatens Overlærer i Gymnastik og Lærer ved det kgl Søacademi- og Vaisenhuus, Lieutenant Peter Martinus Staal, 49 Aar, hædret med Dannebrogskorset og Holmens Hæderstegn; Mariane Nielsen, f. Thaarup, 83 Aar; Anna Maria Nielsen, f. Lund, 38 Aar; Muurmester Carl Hans Andersen, 38 Aar; Stolemagerm. Eggert Heinrich Raff, 57 Aar; Lovise Dorothea Gyldenspids, f. Ambrosius, 75 Aar; Johan Peter Julius Møller, 29 Aar, forhenv. Hjulmagersvend i Artilleri corpset, Hans Larsen, 59 Aar; Hans Petersen, 47 Aar; Wilhelmine Hertha Christine Ruf. - Nykjøbing i Sjælland: Birthe Marie Petersen, f. Bruun, 78 Aar. - Præste: Skpr. Peter Olsen, 51 Aar. – Beldring: Sophie Hedevig Raben. - Kallundborg: Jfr. Fritze Elise Euphemta Hertz; 20 Aar. - Aarhuus: Enkemad Maren Bærenz, f. Herskind, 822 Aar. Halk: Sognepræst for Halk Menighed, Niels Jacob Bruun. - Lyngbekgaard: Fru M. Leemeier, f. Brendstrup, 79 Aar. - Aalborg: Fru Overkrigscommissairinde Brønnum, f. Lassen, 74 Aar; Johanne sal. N. Jensen Trangets, i Hassing, 20 Aar. - Nørre Sundby, Skpr. Jørgen Clausen, 62 Aar. - Hune Skole: Elle Kiær, f. Christensdatter, 32 Aar,
Viborger Samler, 1844-01-18
AVERTISSEMENTS. (Efter Fleres Opfordring).
Viborger Samler, 1844-01-18
Fredagen den 19de Januar, Aften Kl. 7, vil Undertegnede i herværende Klublocale have den Ære at give en Soiree musicale a talienne, hves Indhold nærmere vel erfares af Placaterne. G. Held, Soloquilarist og Mandolinspitter fra Neapol.
Viborger Samler, 1844-01-18
For at forebygge at de Vedkommende ikke ved forefaldende Leiligheder skulle forsømme hvad der i saa Henseende paaligger dem og derved paadrage sig Ansvar, bliver det herved bragt til almindelig Kundskab for Byens Jndvaanere: at det ved Forordningen 10de Mai 1843 § 4 er befalet: Enhver Huusbonde eller Huusfader skal, naar Af og "Tilgang enten ved Fødsel, Dødsfald, Forandring af Tjeneste eller paa anden Maade indtræffer i hans Huus med nogen Person, der hører til det værnepligtige "Mandskab, inden 24 Timers Forløb anmelde det for"Bytogden eller den, der paa dennes Vegne har at modtage deslige Anmeldelser. Forsømmes dette, bøder phan 2 Rbd. til Politikassen, hvilken Mulct bliver al dictere ved Politiretten, saafremt han et mindelig erlægger samme." Det tilføies derhos, at disse Anmeldelser blive at indlevere her paa Byfogedcomptoiret. Viborg, den 16de Januar 1844. E. Selmer.
Viborger Samler, 1844-01-18
Undertegnede, der i de sidste 9 Aar J. G. H. som Mester har forestaaet Hr. Kjøbmand Guldbergs Strømpefabrik i Viborg, har sammesteds fra Aarets Begyndelse etableret et saadant for egen Regning, og forfærdiger alle Sorter uldne Varer, saasom: Nattrøier, hvide og couleurte Beenklæder, Strømper og Sokker, af forskjellig Fiinhed, i større og mindre Partier, hvilket jeg herved tillader mig at anbefale for de ærede Handlende og Andre, som maatte beære mig med deres Søgning. Johan Georg Thim.
Viborger Samler, 1844-01-18
Dansk Hof= og Stats-Calender for 1844 P. C. Kabell. faaes for 3 Rbd. hos